AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49160)
  + [Valencià](/va/acuerdo/49552)






Selector de idioma

Leer

* [Español](/es/acuerdo/49520)
* [Valencià](/va/acuerdo/49224)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24[Butlletí Oficial Universitat d'Alacant](/ca/Publicacion)
===============================================================================================================================================================================

Secretaria General

Butlletí Oficial Universitat d'Alacant





AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24

Data d'aprovació
:   11/03/2024

Data de publicació
:   13/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49268)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49626)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49234)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24&url=https://www.boua.ua.es/va/acuerdo/49684)

**Títol:** AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 11 de març de 2024

AJUDES A LA MOBILITAT ERASMUS + KA131 PRÀCTIQUES PER A ESTUDIANTS DE DOCTORAT DE LA UNIVERSITAT D'ALACANT CURS 2023-24

1. Objecte

L'objecte d'aquesta convocatòria és la concessió, en règim de concurrència competitiva, d'ajudes per a la mobilitat d'estudiants de Doctorat per a la realització d'estades per a formació pràctica orientada a la investigació en entitats col·laboradores situades en els estats membres de la UE i tercers països que participen en el finançament de fons de política interior (KA131-HED) durant els cursos 2023-24 i 2024-25.

L'estudiantat interessat aportarà juntament amb la sol·licitud les dades de l'entitat en la qual vol realitzar la seua estada de formació pràctica. Les destinacions poden ser empreses, centres educatius d'ensenyament superior, centres d'investigació, o empreses I+D+i situades en països membres de la UE i tercers països que participen en el finançament de fons de política interior (KA131-HED)

Els següents tipus d'organitzacions no són admissibles com a organitzacions d'acolliment per a la mobilitat d'estudiants en pràctiques: les institucions de la UE i altres òrgans de la UE, incloses les agències especialitzades (la llista completa està disponible en el següent lloc web: <http://europa.eu/european-union/about-eu/institutions-bodies_es>); les organitzacions que gestionen programes de la UE, com les agències nacionals d'Erasmus+ (amb la finalitat d'evitar possibles conflictes d'interessos o dobles finançaments).

2. Requisits de les Persones Beneficiàries

Podran sol·licitar la condició de beneficiari i obtenir aquesta ajuda l'alumnat que:

·        Esté matriculat en el curs 2023-24 en un programa de doctorat de la UA i continue matriculat en el curs 2024-25 si l'estada es desenvoluparà a partir de l'1 d'octubre de 2024. Si després de l'assignació de les ajudes la persona beneficiària haguera sol·licitat l'expedició del títol de doctor/a, se li tindrà per desistit de la convocatòria. No es podrà dur a terme l'estada una vegada obtingut el títol de doctor/a.

·        Posseïsca la nacionalitat d'un país participant en el Programa Erasmus+ o de tercers països, i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat.

·        Els requisits anteriors han de complir-se, tant en el moment de la sol·licitud, com durant el període de realització de la mobilitat.

·        No haja realitzat prèviament en el mateix cicle d'estudis més de 10 de mesos de mobilitat Erasmus en qualsevol de les seues modalitats (LLP-Eramus, Erasmus Mundus, Erasmus+). El màxim de mobilitat Erasmus permesa és de 12 mesos i una mobilitat de pràctiques ha de tenir com a mínim una duració de 2 mesos.

·        Aporte l'acceptació d'una entitat d'acolliment que complisca els requisits per a acollir la seua estada de formació pràctica orientada a la investigació i amb el vistiplau del director o la directora de la seua tesi (veure formulari en la pàgina web de la convocatòria).

·        No siga beneficiari d'ajudes concedides per a realitzar pràctiques a l'estranger a través de qualsevol altra convocatòria de la Universitat d'Alacant o de Campus Iberus per a la mateixa estada.

3. Número, duració i dotació de les ajudes.

Es concedirà un màxim de 20 ajudes, amb una duració màxima de 6 mesos i mínima de 2 mesos.  Aquestes ajudes estaran constituïdes per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri de Ciència, Innovació i Universitats, i de fons propis de la UA.  La quantia total depèn de la consignació pressupostària d'aquests organismes.

Per a la quantia de la beca Erasmus +, el programa Erasmus +  ha establit tres grups de països amb tres quanties diferents segons el nivell de vida dels diferents països de destinació:

* Grup 1: Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia amb 500 €/mes
* Grup 2: Alemanya, Àustria, Bèlgica, Xipre, França, Grècia, Itàlia, Malta, Països Baixos i Portugal, amb 450 €/mes
* Grup 3: Bulgària, Txèquia, Croàcia, Eslovàquia, Eslovènia, Estònia, Hongria, Macedònia del Nord, Letònia, Lituània, Polònia, Romania, Sèrbia i Turquia, amb 400 €/mes

QUANTIA DE L'AJUDA COMPLEMENTÀRIA DE LA UA: l'Escola Internacional de Doctorat de la UA aportarà una quantitat complementària a l'ajuda Erasmus de 200 € per cada mes d'estada amb un màxim de 6 mesos.

Les persones beneficiàries d'una beca del MEC durant el curs immediatament anterior, rebran 250 € addicionals de fons Erasmus per cada mes complet d'estada (d'un màxim de 6 mesos).

L'ajuda Erasmus assignada s'abonarà en un pagament avançat del 80% després de la recepció de la confirmació d'inici de l'estada signada i segellada per l'entitat d'acolliment (document que facilitarà la Unitat de Pràctiques), i el 20% restant s'abonarà en finalitzar l'estada de pràctiques i comprovat que la persona beneficiària ha enviat la documentació requerida per a tancar l'estada.

L'ajuda UA assignada es distribuirà en pagaments mensuals.

En compliment del que es disposa en la disposició addicional 52a del text refós de la Llei General de la Seguretat Social sobre inclusió en el sistema de Seguretat Social d'alumnes que realitzen pràctiques formatives o acadèmiques externes en programes de formació, amb vigència des de l'1 de gener de 2024, l'estudiantat beneficiari d'aquestes ajudes estarà inclòs en la Seguretat Social en el compte de cotització de pràctiques formatives remunerades. La Universitat d'Alacant assumeix l'obligació d'afiliació i de cotització d'aquest alumnat durant l'estada formativa

Es reservarà un 3% del total de les ajudes disponibles per a ser cobertes per persones amb diversitat funcional.  En aquest cas, les persones aspirants hauran d'acreditar un grau de discapacitat igual o superior al 33%.  En el supòsit de no ser cobertes aquestes ajudes, s'acumularan a les ajudes del torn general.  En el cas de persones amb diversitat funcional, que acrediten un grau de discapacitat igual o superior al 33%, percebran a més el finançament addicional constituït per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri de Ciència, Innovació i Universitats. Imports i despeses subvencionables s'arreplegaran en el punt de Suport a la inclusió de la Resolució del SEPIE per a la convocatòria 2023.

En el cas de desplaçament ecològic en un mitjà de transport sostenible al país de realització de les pràctiques, les persones beneficiàries rebran el finançament addicional que determine la Resolució del SEPIE per a la convocatòria 2023, aportant la justificació oportuna i declaració responsable.

4. Termini i procediment de presentació de sol·licituds

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

4.1 Termini de presentació

Hi haurà diversos terminis per a sol·licitar l'ajuda:

1. Primer termini entre el 15 de març i el 31 de març de 2024

2. Segon termini entre l'1 i el 15 de maig de 2024.

3. Tercer termini entre l'1 i el 15 de juliol de 2024.

4. Quart termini entre l'1 i el 15 d'octubre de 2024.

5. Cinquè termini entre el 15 i el 31 de gener de 2025

4.2    Procediment de presentació

La sol·licitud es presentarà a través del formulari que es troba en la pàgina web: <https://centroempleo.ua.es/va/practicas-y-empleo/practiques-en-la-ua/internacionals/practiques-internacionals.html>  acompanyada de la següent documentació:

- Acceptació per part de l'entitat col·laboradora amb les dades necessàries per a redactar l'Erasmus Learning Agreement for Traineeships (document que es podrà descarregar des de la pàgina web de la convocatòria)

- Certificat acadèmic oficial dels estudis d'accés al doctorat, en el cas que aquesta documentació no obre ja en poder de l'Escola Internacional de Doctorat.

- En el cas d'estudiants que provenen de sistemes educatius estrangers, declaració d'equivalència de nota mitjana. Aquest procediment el facilita el Ministeri de Ciència, Innovació i Universitats (<https://www.universidades.gob.es/equivalencia-de-notas-medias-de-estudios-universitarios-realizados-en-centros-extranjeros/>)

Els terminis de sol·licitud estaran subjectes a la disponibilitat de fons per a aquesta convocatòria. Una vegada assignades totes les ajudes, es tancarà aquesta convocatòria.

5. Criteris d'adjudicació

L'assignació d'ajudes es realitzarà seguint les següents fases:

·        Fase 1. Admissió: verificació de requisits

·        Fase 2. Assignació: criteris d'ordenació de les sol·licituds admeses:

o  Premi extraordinari de grau o de màster: 0,5 per premi (màxim d'1 punt)

o  Estudiants a partir del tercer curs del programa de doctorat: 0,5 punts.

o    Nota mitjana de l'expedient de la titulació amb la qual es va accedir al programa de doctorat: fins a 1 punt. El càlcul es realitzarà multiplicant la nota mitjana per 0.1. Si el sol·licitant va accedir al doctorat a través de les titulacions de grau i màster, es calcularà la nota mitjana conjunta, aplicant la fórmula: (X1\*C1)+(X2\*C2)/(C1+C2), on X1 i X2 representen les notes mitjanes obtingudes en els títols de grau i màster respectivament; i C1 i C2 representen el nombre de crèdits cursats en cadascuna de les respectives titulacions. En el cas que el sol·licitant haja accedit al doctorat a través dels títols de llicenciat, enginyer o arquitecte, es tindrà en compte la nota mitjana d'aquesta titulació.

o    No haver sigut beneficiari/a d'una beca Erasmus Pràctiques en convocatòries anteriors: 1 punt.

La UA podrà no admetre una estada si considera que el projecte formatiu investigador no està prou desenvolupat o no aconsegueix la qualitat necessària. En qualsevol cas, el vistiplau del director o de la directora de la tesi serà requisit necessari.

Les estades de formació pràctica podran començar amb caràcter general una vegada publicada la resolució definitiva amb l'assignació d'ajudes de cada període de sol·licitud i sempre que conste en la unitat de Pràctiques del Servei d'Alumnat la documentació necessària: conveni de subvenció i acord d'aprenentatge Erasmus degudament signats; la fitxa d'alta de tercers i documentació requerida per a tramitar els pagaments de les ajudes i complir amb les obligacions relatives a la Seguretat Social.

La data límit per a acabar les estades becades en aquesta convocatòria serà el 30 de juny de 2025.

6. Òrgan gestor i Comissió de valoració

6.1 Òrgan gestor

L'òrgan gestor de la convocatòria, la Subdirecció de Pràctiques, Ocupació i Emprenedoria del Servei d'Alumnat s'encarrega de l'ordenació i instrucció del procediment, acordarà les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és la Unitat de Pràctiques de la citada Subdirecció, contacte: [m.pevpxgrbli@jw.yw](mailto:t.jelkkjabjz@ud.pi)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2 Comissió de valoració

La Comissió encarregada de la valoració de les sol·licituds, tindrà la següent composició:

Presidència:

- La vicerectora d'Estudiants i Ocupabilitat (o persona en qui delegue)

Secretaria:

- La subdirectora de Pràctiques, Ocupació i Emprenedoria del Servei d'Alumnat,

Vocals:

- La directora del Servei de Relacions Internacionals de la UA, o persona en qui delegue.

- La directora de l'Escola Internacional de Doctorat de la UA, o persona en qui delegue.

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

La Rectora de la Universitat d'Alacant acordarà la resolució definitiva de la convocatòria.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/practicas-y-empleo/practiques-en-la-ua/internacionals/practiques-internacionals.html>  segons el calendari previst de gestió, substituint la notificació a les persones interessades i produint els mateixos efectes.

En aquesta mateixa direcció es troba la resta d'informació general referent a la convocatòria i l'accés a tota la normativa i legislació esmentada en aquesta.

Finalitzat cadascun dels terminis de presentació de sol·licituds, es publicarà la llista provisional de sol·licituds admeses i excloses, amb indicació del motiu d'exclusió.

Les persones sol·licitants disposaran d'un termini de 3 dies hàbils per a presentar al·legacions comptats a partir de l'endemà a la publicació, davant l'òrgan gestor.

Resoltes les al·legacions, es publicarà la llista definitiva de sol·licituds admeses i excloses i l'assignació provisional de les ajudes, amb un termini d'al·legacions de 3 dies hàbils a partir de l'endemà a la publicació.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Acceptació de la mobilitat

Les persones beneficiàries de les ajudes tindran un termini màxim de 5 dies hàbils per a acceptar o renunciar a aquesta plaça.  Amb la seua acceptació, hauran de facilitar a la unitat de Pràctiques la documentació que se li haja requerit en el correu electrònic que s'enviarà una vegada publicada la resolució d'assignació de les ajudes.

Les renúncies hauran de presentar-se mitjançant Instància Genèrica dirigida al Vicerectorat d'Estudiants i Ocupabilitat. Les ajudes que queden sense assignar s'oferiran a les persones admeses seguint l'ordre de puntuació. En cas de no haver-hi llista d'espera, s'acumularan al següent període de sol·licitud.

Es considerarà renúncia per part del candidat o candidata si no realitza cap actuació durant aquest tràmit, i se li tindrà per desistit de la seua sol·licitud en la present convocatòria, donant oportunitat al següent candidat que seleccione l'empresa/institució.

9. Reconeixement acadèmic i aprofitament

L'estada realitzada podrà ser reconeguda per a l'esment internacional en el títol de doctor o per a l'esment de cotutela internacional sempre que es complisquen els requisits necessaris per a aquests esments.

10. Marc legal i pressupostari

La convocatòria d'ajuda, amb codi 2024SBV085, que serveix de base reguladora es troba recollida en la línia de subvenció 2024SL034 de l'edició 2024 del Pla Estratègic de Subvencions de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

Tot allò que les bases d'aquesta convocatòria no regulen es regirà per les disposicions europees per al Programa Erasmus + 2023-24, per la Normativa General de Mobilitat de la Universitat d'Alacant i per la Normativa de Pràctiques Externes de la UA.

La dotació de les ajudes d'un màxim de 64.000 euros serà sufragada amb càrrec al capítol IV del pressupost del Vicerectorat d'Estudiants i Ocupabilitat:   40.000 euros de fons SEPIE amb càrrec a l'orgànica 00.80.5B.61.58, i 24.000 euros de fons UA amb càrrec a l'orgànica 53.05.5S.87.86. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

L'ajuda econòmica que es rep està constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri de Ciència, Innovació i Universitats (import estimat en 40.000 €), i de fons propis de l'Escola Internacional de Doctorat de la Universitat d'Alacant (import estimat 24.000 €). La quantia total depèn de la consignació pressupostària d'aquests organismes.

El present projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

11. Obligacions, justificació de persones beneficiàries i pagament

11.1. Obligacions de les persones beneficiàries

Són obligacions de les persones beneficiàries de les ajudes, a més de l'acceptació i la justificació de l'ajuda, les contemplades en l'art. 14 de la Llei 38/2003, General de Subvencions, d'entre les que es troben:

-      Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

-      Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

-      Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

-      Mantenir contacte i estar localitzable tant per la Unitat de Pràctiques del Servei d'Alumnat com per les persones responsables de la seua tutela dins del programa de doctorat.

-      Comunicar a la Unitat de Pràctiques del Servei d'Alumnat en el termini màxim de 5 dies hàbils l'acceptació de l'ajuda assignada. La falta o ambigüitat en les respostes donarà lloc a la pèrdua de l'ajuda, a fi d'assegurar el seu aprofitament pel següent candidat/a.

-      Comunicar immediatament tot canvi de la sol·licitud inicial: renúncies, canvi de calendari de l'estada de pràctiques, etc.

-      Tenir uns coneixements de l'idioma suficients per a integrar-se en l'entitat de destinació. La UA no es fa responsable de les manques que en aquest sentit tinga l'estudiantat beneficiari.

-      Lliurar en la Unitat de Pràctiques del Servei d'Alumnat els següents documents emplenats adequadament quan els siguen requerits:

o  Formulari dades de pagament (amb compte bancari a Espanya per a l'abonament de les ajudes).

o  Contracte de subvenció i acord d'aprenentatge (documents que tramitarà la unitat de Pràctiques emplenats amb les dades que la persona beneficiària va facilitar en la seua sol·licitud)

o  Documentació relativa al seguiment de l'estada de mobilitat: confirmació d'arribada, informe intermedi, informe final, certificat Erasmus, qüestionari UE i qüestionari UA de valoració de l'estada de pràctiques, justificants/factures relatives a vols/mitjans de desplaçament tant per a l'anada com per a la volta, i justificants/factures relatives a l'allotjament durant el període de l'estada de pràctiques al país de destinació.

-      Inscriure's en el [Registre de Viatgers](https://registroviajeros.exteriores.gob.es/)i consultar les [recomanacions de viatge del Ministeri d'Afers exteriors, Unió Europea i Cooperació](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) per al país al qual es viatjarà, així com les del [Ministeri de Sanitat](https://www.sanidad.gob.es/areas/alertasEmergenciasSanitarias/alertasActuales/nCov/spth.htm). En cas de situacions excepcionals al país de destinació seguir en tot moment les indicacions de l'Ambaixada corresponent, així com de la Institució/empresa d'acolliment, i comunicar la seua situació a la Unitat de Pràctiques del Servei d'Alumnat.

-      Lliurar a l'Escola Internacional de Doctorat de la UA quanta documentació oficial se li requerisca per als tràmits relatius al reconeixement de la seua estada.

-      Una vegada realitzada l'estada, el doctorand o doctoranda haurà d'incloure el certificat de la mateixa en el document d'activitats en l'aplicació RAPI.

11.2. Obligacions de les persones beneficiàries

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins com a màxim 15 dies després d'haver finalitzat l'estada de pràctiques, mitjançant la presentació dels documents requerits per la unitat de pràctiques i que es detallen a continuació.

En virtut de l'article 34.4 de la Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableix un:

-      Primer pagament fons Erasmus: la quantia correspon al 80% del finançament total previst en el conveni de subvenció. El pagament es tramitarà quan s'haja rebut la confirmació d'inici de l'estada.

-      Pagaments mensuals de la ajuda complementària de la UA.

-      Segon pagament fons Erasmus: en els 15 dies següents a la finalització de la seua pràctica (que serà la que figure com a data de finalització en l'acord d'aprenentatge) el beneficiari o la beneficiària hauran de presentar en la Unitat de Pràctiques:

o  el certificat Erasmus, de realització de pràctiques signat per l'entitat d'acolliment

o  memòria de les activitats realitzades.

o  informe final Erasmus +: informe de la Comissió Europea que envia mitjançant correu electrònic al becari o becària i que porta a un qüestionari sobre aspectes de l'experiència Erasmus + pràctiques que ja ha finalitzat. S'emplena i s'envia en línia a la plataforma del Beneficiary Module.

o  Justificants/factures dels viatges d'anada i volta al país de destinació, així com factures/justificants d'allotjament durant l'estada de pràctiques Erasmus+.

Els models i formularis per a aquesta documentació es facilitaran des de la Unitat de Pràctiques, i també estan arreplegats en la pàgina web de la convocatòria.

Després de la recepció de la documentació sol·licitada, es procedirà a abonar l'últim 20% restant de l'ajuda Erasmus assignada.

La justificació de totes les ajudes concedides haurà d'estar completada a 31 de juliol de 2025.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament dels imports abonats en virtut de la present convocatòria.

IMPORTANT EN MATÈRIA DE TRIBUTACIÓ: L'adjudicació de la beca estarà subjecta a les obligacions fiscals vigents que siguen aplicables, en el moment de fer efectiu el seu pagament.

12. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.  Pot, així mateix, posar-se en contacte amb el delegat de protecció de dades a través de l'adreça [tph@mg.jr](mailto:ivj@de.lu).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

13. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 8 de març de 2024

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03455 Sant Vicent del Raspeig - Alacant  
 Tel. 85 673 8294 - Fax 57 683 0691](https://www.google.es/maps/@45.662011,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12790&trk=tyah&trkInfo=tarId%1N7839340651040%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)